**ELŐTERJESZTÉS**

**Szombathely Megyei Jogú Város Közgyűlésének Jogi és Társadalmi Kapcsolatok Bizottsága április havi rendes ülésére**

**Javaslat elszámolási határidő meghosszabbítására**

A Kerényi Dtp & Design Stúdió Bt. (a továbbiakban: Támogatott) azzal a kérdéssel fordult a Jogi és Társadalmi Kapcsolatok Bizottságához, hogy az Arcképcsarnok, Híres szombathelyi nők könyvsorozat 3 kötetének kiadásához nyújtott támogatásra vonatkozó elszámolási határidő meghosszabbításához járuljon hozzá.

A könyvek kiadását a Bizottság 2018. október havi ülésén 1.130.300,- forint összeggel támogatta. A támogatási szerződés 2018. decemberében került aláírásra, azzal, hogy a támogatott szervezet 2019. április 1. napjáig köteles a támogatással elszámolni.

Támogatott 2019. március 27. napján levélben tájékoztatta a Tisztelt Bizottságot, hogy a Híres szombathelyi nők könyvsorozat 19. gróf Erdődy Gyulánéról szóló kötete elkészült, a könyvbemutató 2018. decemberében lezajlott. Azonban a további kötetek szerkesztési munkálatai során számos olyan információ, adat került elő, ami még feldolgozásra vár, és az előkerült képanyagok, dokumentációk szerzői jogokat is érintenek, így a támogatási szerződésben szereplő elszámolási határidő nem tartható.

Fentiekre hivatkozva Támogatott kérte az elszámolási határidő 120 nappal történő meghosszabbítását.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2019. április „ ”**

**/: Koczka Tibor :/**

**HATÁROZATI JAVASLAT**

**…./2019. (IV….) JTKB sz. határozat**

1. A Bizottság a „Javaslat elszámolási határidő meghosszabbítására” című előterjesztést megtárgyalta, és hivatkozva az önkormányzati forrásátadásról szóló 47/2013. (XII.4.) önkormányzati rendelet 6. § (4) pontjára hozzájárul az Önkormányzat és a Kerényi Dtp & Design Stúdió Bt. között létrejött 61637-4/2018. iktatási számú támogatási szerződés 11. pontjában meghatározott elszámolási határidő meghosszabbításhoz. Az elszámolási határidőt 2019. július 30. napjára módosítja.
2. A Bizottság felhatalmazza az Előterjesztőt a szerződésmódosítás aláírására.

**Felelős:** Koczka Tibor alpolgármester

Dr. Takátsné Dr. Tenki Mária, a Bizottság elnöke

 (Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal (1. pont vonatkozásában)

 2019. május 15. (2. pont vonatkozásában)